CELEX: 52019PC0304
Language: hu
Date: 2019-06-28
Title: Javaslat A TANÁCS VÉGREHAJTÁSI HATÁROZATA a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról

EURÓPAI BIZOTTSÁG
            Brüsszel, 2019.6.28.
            COM(2019) 304 final
            2019/0144(NLE)
            Javaslat
            A TANÁCS VÉGREHAJTÁSI HATÁROZATA
            a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról 
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK irányelv
                  1
                (a továbbiakban: a héairányelv) 395. cikkének (1) bekezdése értelmében a Tanács a Bizottság javaslata alapján bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
            
            
               A Bizottságnál 2019. március 11-én iktatott levelében Románia felhatalmazást kért arra, hogy továbbra is alkalmazhasson egy olyan intézkedést, amely eltér a héairányelvnek a héa megfizetésére kötelezett személyt meghatározó 193. cikkétől. 
            
            
               A héairányelv 395. cikke (2) bekezdésének megfelelően a Bizottság 2019. április 9-én kelt leveleiben tájékoztatta a többi tagállamot Románia kérelméről. A Bizottság 2019. április 10-én kelt levelében értesítette Romániát arról, hogy a kérelem elbírálásához szükséges valamennyi információ a rendelkezésére áll.
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv 193. cikke általános szabályként előírja, hogy rendes körülmények között a hozzáadottérték-adót (héa) a termékértékesítést vagy szolgáltatást végző adóalany köteles megfizetni.
               
               
                  A héairányelv 395. cikke értelmében a tagállamok az adóbeszedés egyszerűsítése, illetve egyes adócsalások és -kikerülések megelőzése érdekében a héairányelv rendelkezéseitől eltérő intézkedéseket alkalmazhatnak, amennyiben arra a Tanácstól felhatalmazást kaptak.
               
            
            
               Románia 2009-ben eltérést kérelmezett azért, hogy többek között a faáru-értékesítések esetében a fordított adózási eljárást alkalmazhassa. A szóban forgó eljárás esetében a hozzáadottérték-adót az az adóalany köteles megfizetni, akinek részére a terméket értékesítették. A faáruk alatt részletesebben a lábon álló faanyag, a rönk- és a hasított fa, a tűzifa, a faipari termékek, valamint az élfa, a faforgács és a nyers, feldolgozott vagy félig feldolgozott faanyag értendő.
            
            
               A kérelmet a Tanács a 2010/583/EU tanácsi végrehajtási határozattal
                  2
                2013. december 31-ig jóváhagyta, majd a faáruk tekintetében a 2013/676/EU tanácsi végrehajtási határozattal
                  3
                2016. december 31-ig, az (EU) 2016/1206 tanácsi végrehajtási határozattal
                  4
                pedig 2019. december 31-ig meghosszabbította. 
            
            
               Románia most ismét kérte az eltérés meghosszabbítását a fordított adózásnak a faáru-értékesítések tekintetében való alkalmazására vonatkozóan.
            
            
               A Románia által készített, az intézkedés meghosszabbítására irányuló kérelemmel együtt benyújtott jelentés alapján a fent említett faáru-értékesítések esetében a vevőnek a héa megfizetésére kötelezett félként való megjelölése segített megelőzni az adócsalást és adókikerülést ebben az ágazatban, amely jellemzően nagyszámú – a tapasztalatok alapján nehezen ellenőrizhető – kis viszonteladóból és közvetítőből áll. Ezért az egy újabb korlátozott időtartamra történő meghosszabbítás indokoltnak tűnik, mivel az intézkedés a csalások vonatkozásában nem gyakorolt negatív hatást kiskereskedelmi szinten, más ágazatokban vagy más tagállamokban. Figyelembe véve, hogy a jogi helyzet és a tényállás nem változott, a Bizottság javasolja az eltérő intézkedés meghosszabbítását, lehetővé téve Románia számára, hogy 2022. december 31-ig folytassa a szóban forgó eltérő intézkedés alkalmazását.
            
            
               
                  Az eltérések engedélyezése általában korlátozott időtartamra szól annak érdekében, hogy fel lehessen mérni a különös intézkedés megfelelőségét és eredményességét, valamint hogy kellő idő álljon a tagállamok rendelkezésére ahhoz, hogy az eltérő intézkedés hatályának lejártáig egyéb hagyományos intézkedéseket vezessenek be az adott probléma kezelésére. A fordított adózás alkalmazását lehetővé tévő eltérés csak kivételesen, a csalások által érintett meghatározott területeken engedélyezhető, végső eszközként. 
               
               
                  Romániának ezért ezen eltérés hatályának lejártáig egyéb hagyományos intézkedéseket kell végrehajtania a faértékesítési ágazatban elkövetett héacsalások visszaszorítása és megelőzése érdekében. Az említett intézkedésekből fakadóan a jövőben várhatóan nem lesz többé szükség a 2006/112/EK irányelv 193. cikkétől való eltérésre a szóban forgó értékesítések tekintetében.
               
            
            
               •Összhang a szabályozási terület jelenlegi rendelkezéseivel
            
            
               
                  A héairányelv 193. cikkéhez kapcsolódó hasonló eltérésekre más tagállamok is kaptak engedélyt.
               
               
                  A javasolt intézkedés tehát összhangban van a héairányelv hatályos rendelkezéseivel. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
         
         
            
               
                  A héairányelv 395. cikke.
               
            
            
               •Szubszidiaritás (nem kizárólagos hatáskör esetén) 
            
            
               
                  Tekintettel a héairányelvnek a javaslat alapját képező rendelkezésére, a szubszidiaritás elve nem alkalmazható.
               
            
            
               •Arányosság
            
            
               
                  A határozat felhatalmazást ad egy tagállam számára annak saját kérelme alapján, kötelezettséget tehát nem keletkeztet. 
               
            
            
               Az eltérés korlátozott alkalmazási körére tekintettel a különös intézkedés arányos a kitűzött céllal.
            
            
               •A jogi aktus típusának megválasztása
            
            
               Javasolt eszköz: tanácsi végrehajtási határozat.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös rendelkezésektől kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. A tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               
                  A javaslat alapját a Románia által benyújtott kérelem képezi, és az csak ezt a tagállamot érinti.
               
            
            
               •Szakértői vélemények beszerzése és felhasználása
            
            
               
                  Külső szakértők bevonására nem volt szükség.
               
            
            
               •Hatásvizsgálat
            
            
               A tanácsi végrehajtási határozatra irányuló javaslatnak az a célja, hogy megelőzze a faipari ágazatban elkövetett adócsalások és -kikerülések bizonyos formáit; ezért várhatóan kedvező hatása lesz, mivel a továbbiakban is segít megelőzni a faipari ágazatban korábban alkalmazott csalási módszereket. Románia szerint az intézkedés meghosszabbításának hiányában e módszerek szükségszerűen újra megjelennének.
            
            
               Az eltérés szűk tárgyi és időbeli alkalmazási köre miatt azonban a hatás mindenképpen korlátozott lesz.
            
            
               4.KÖLTSÉGVETÉSI VONZATOK
            
            
               A javaslatnak nincs az uniós költségvetést érintő negatív vonzata.
            
            
               5.EGYÉB ELEMEK
            
         
         
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               A javaslat korlátozott időre szól.
            
            
               2019/0144 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  5
                és különösen annak 395. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2010/583/EU tanácsi végrehajtási határozat
                  6
               , majd a 2013/676/EU tanácsi végrehajtási határozat
                  7
                engedélyezte Románia számára, hogy olyan különös intézkedést alkalmazzon, amelynek révén a faáruk adóalanyok általi értékesítése esetében azt az adóalanyt jelölik meg a hozzáadottérték-adó (héa) megfizetésére kötelezett félként, akinek részére a termékeket értékesítették. Az (EU) 2016/1206 tanácsi végrehajtási határozat
                  8
                2019. december 31-ig meghosszabbította a 2013/676/EU végrehajtási határozattal megadott felhatalmazást.
            
            
               (2)A Bizottságnál 2019. március 11-én iktatott levelében Románia felhatalmazást kért arra, hogy folytathassa a 2013/676/EU végrehajtási határozattal engedélyezett különös intézkedés alkalmazását. Románia a kérelemhez – a fenti végrehajtási határozat 3. cikkében előírtaknak megfelelően – csatolta az intézkedés alkalmazásáról szóló jelentést.
            
            
               (3)A Bizottság 2019. április 9-én kelt leveleiben tájékoztatta a többi tagállamot Románia kérelméről. A Bizottság 2019. április 10-én kelt levelében értesítette Romániát arról, hogy a kérelem elbírálásához szükséges valamennyi információ a rendelkezésére áll.
            
            
               (4)A Románia által a kérelmében megadott információk szerint az eltérő intézkedés alkalmazását megalapozó tényállás nem változott. Továbbá, a román hatóságok elemzése alapján az intézkedés hatékonynak bizonyult az adókijátszás csökkentése terén.
            
            
               (5)A Bizottság véleménye szerint a különös intézkedés arányos a kitűzött célokkal, mivel alkalmazási köre nagyon konkrét műveletekre korlátozódik egy olyan ágazatban, amellyel összefüggésben jelentős adócsalási vagy adókikerülési problémák merülnek fel. A Bizottság úgy véli továbbá, hogy az intézkedés folyamatos alkalmazása várhatóan nem gyakorol kedvezőtlen hatást a csalások megelőzésére kiskereskedelmi szinten, más ágazatokban vagy más tagállamokban.
            
            
               (6)Ezért indokolt engedélyezni, hogy Románia egy további korlátozott időszak alatt, 2022. december 31-ig folytassa a különös intézkedés alkalmazását.
            
            
               (7)Az eltérések engedélyezése általában korlátozott időre szól annak érdekében, hogy fel lehessen mérni a különös intézkedés megfelelőségét és eredményességét. Az eltérések időt adnak a tagállamoknak arra, hogy a különös intézkedések hatályának lejártáig egyéb hagyományos intézkedéseket vezessenek be a szóban forgó probléma kezelésére. A fordított adózási mechanizmus alkalmazását lehetővé tevő eltérés csak kivételesen, a csalások által érintett konkrét területeken adható meg, és csak végső eszközként szolgálhat. Romániának ezért más hagyományos intézkedéseket kell végrehajtania a fakitermelési ágazatban elkövetett héacsalások visszaszorítása és megelőzése érdekében, következésképpen a szóban forgó értékesítések tekintetében a továbbiakban várhatóan nem lesz szükség a 2006/112/EK irányelv 193. cikkétől való eltérésre. Ezért ebben a szakaszban nem szükséges külön rendelkezést belefoglalni a 2013/676/EU végrehajtási határozatba az abban engedélyezett eltérés 2022. december 31-én túli meghosszabbítására irányuló további kérelmek tekintetében.
            
            
               (8)Az eltérő intézkedésnek nincs kedvezőtlen hatása az Unió hozzáadottérték-adóból származó saját forrásaira.
            
            
               (9)A 2013/676/EU végrehajtási határozatot ezért ennek megfelelően módosítani kell,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               A 2013/676/EU tanácsi végrehajtási határozatot a következőképpen módosul:
            
            
               1. Az 1. cikkben a „2019. december 31-ig” szöveg helyébe a „2022. december 31-ig” szöveg lép.
            
            
               2. A 3. cikket el kell hagyni.
            
            
               2. cikk
            
            
               Ennek a határozatnak Románia a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 347., 2006.12.11., 1. o.
               
               
                  
                     (2)
                  
                        A Tanács 2010/583/EU végrehajtási határozata (2010. szeptember 27.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés bevezetésének Románia részére történő engedélyezéséről (HL L 256., 2010.9.30., 27. o.).
               
               
                  
                     (3)
                  
                        A Tanács 2013/676/EU végrehajtási határozata (2013. november 15.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről (HL L 316., 2013.11.27., 31. o.).
               
               
                  
                     (4)
                  
                        A Tanács (EU) 2016/1206 végrehajtási határozata (2016. július 18.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról (HL L 198., 2016.7.23., 47. o.).
               
               
                  
                     (5)
                  
                        HL L 347., 2006.12.11., 1. o.
               
               
                  
                     (6)
                  
                        A Tanács 2010/583/EU végrehajtási határozata (2010. szeptember 27.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés bevezetésének Románia részére történő engedélyezéséről (HL L 256., 2010.9.30., 27. o.).
               
               
                  
                     (7)
                  
                        A Tanács 2013/676/EU végrehajtási határozata (2013. november 15.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről (HL L 316., 2013.11.27., 31. o.).
               
               
                  
                     (8)
                  
                        A Tanács (EU) 2016/1206 végrehajtási határozata (2016. július 18.) a közös hozzáadottértékadó-rendszerről szóló 2006/112/EK irányelv 193. cikkétől eltérő különös intézkedés alkalmazása folytatásának Románia részére történő engedélyezéséről szóló 2013/676/EU végrehajtási határozat módosításáról (HL L 198., 2016.7.23., 47. o.).